
Imediat ce a ajuns premier, Marcel Ciolacu a promis din partea PSD că va 
promova un soi de "patriotism economic”. Măcar atât, dacă suveranitatea din 
punct de vedere politic s-a dus demult pe apa sâmbetei. 


Ei bine, e foarte greu de spus ce face guvernul în mod concret pentru a sprijini 
firmele cu capital autohton. Preţurile la utilități și materii prime au explodat, așa 
că IMM-urile abia respiră, în condiţiile în care alianța PSD-PNL tocmai a propus o 
nouă majorare a salariului minim. Adică alte taxe și impozite în spinarea micilor 
întreprinzători. 


Patriotismul economic se vede de la mare distanţă în comerțul cu amănuntul, în 
lanţurile de supermarketuri. Toate cele zece mari reţele comerciale aparțin unor 
investitori străini (cu Franţa și Germania capete de afiș) care nu s-au mulţumit cu 
câte unul sau două magazine în fiecare oraș și s-au extins la nivel de stradă și 
cartier. Există un cvasi-monopol "extern" în comerț, pe care guvernul Ciolacu îl 
încurajează și îl protejează în detrimentul IMM-urilor românești. 


Desigur, mulţi se întreabă de ce nu avem companii românești similare cu Metro, 
Carrefour, Lidl sau Kaufland. În primul rând, acestea din urmă au zeci de ani de 


experienţă în occident, sunt foarte bine capitalizate și beneficiază de lanţuri de 
distribuție la nivel global. Singura tentativă a unui întreprinzător autohton de a 
sparge gheaţa i-a aparţinut lui Dinu Patriciu, care din diverse motive a eșuat cu 
lanțul de magazine de cartier MIC. La polul opus în materie de succes se află 
fraţii Pavăl, proprietarii rețelei Dedeman - însă aici vorbim exclusiv despre 
produse de bricolaj. 


România are nevoie ca de aer de un Dedeman profilat pe vânzări alimentare. 
Dacă fraţii Pavăl ezită, iar alţi mari întreprinzători se tem de un eventual eșec 
după "precedentul Patriciu”, poate că guvernul ar trebui să apuce taurul de 
coarne și să pună pe picioare o astfel de reţea. 


Fabrica de Antibiotice lași, acolo unde statul român a rămas acționar majoritar, 
este doar unul dintre exemplele de bun management, de real succes în afaceri 
fără participarea capitalului privat. În domenii strategice ca energia, sistemul 
bancar sau producţia de medicamente, guvernul ar trebui să păstreze pârghii 
importante. Așa cum se întâmplă în Ungaria, spre exemplu. 


Comerţul cu produse alimentare poate fi încadrat, fără discuție, la capitolul 
"domenii strategice”. Din nefericire, un capitol trecut de bunăvoie și integral în 
mâinile unor interese străine. 


Faptul că românii cumpără alimente de import adesea mult mai scumpe decât în 
occident (iar uneori și inferioare calitativ) se reflectă în mod direct asupra 
nivelului de trai. Și asupra sănătății. Jurnaliștii de la Hotnews au publicat recent 
două materiale (din zecile de cazuri existente) despre comportamentul abuziv al 
celor mai mari reţele comerciale - toate cu capital străin. Proprietarii fabricii de 
îngheţată Cream Land din Teleorman și cei ai fabricii de magiun Topoloveni s-au 
plâns că produsele lor au fost scoase din supermarketuri abuziv, sub diverse 
pretexte. 


"Reprezentanții Metro au încercat să impună pentru anul 2023 achiziţia 
unui borcan de magiun cu 9,4 lei (urmând să-l vândă cu 30 de lei), deși le-am 
comunicat că au crescut costurile: cel cu manopera a crescut cu 8%, costul 
cu energia a crescut cu 250% pentru curentul electric și cu 172% pentru 
gaze naturale. lar costul cu ambalajul a crescut cu 64%, după cum costul cu 
achiziţionarea prunelor a crescut cu 24%", a explicat Bibiana Stanciulov, 
proprietara fabricii de magiun Topoloveni, pentru Hotnews. 


Bătaia de joc la adresa producătorilor români a devenit aproape o practică, fără 
ca guvernanţii să schițeze vreun gest. De altfel, premierul Ciolacu a subliniat în 
repetate rânduri că este exclus să-i deranjăm pe partenerii noștri occidentali 
prin intervenţii de o minimă demnitate, întrucât ar putea să le provoace 
indispoziţie, dureri de cap și chiar stări de greață. 

Înainte ca magiunul Topoloveni să capete „recunoaștere europeană” era în 
rafturi cu preţ apropiat cu alte gemuri și magiunuri similare (4,00-5,00 lei). 
După ce s-a „înnobilat” a sărit imediat la 7,80 lei. 

Ăsta e adevărul. 

Soluţii la această problemă de securitate alimentară (astfel definită, problema ar 
trebui să fie pe agenda CSAT) există, doar că sunt gesturi punctuale fără 
legătură între ele și fără o gândire coerentă care să dirijeze un asalt anti- 
globalist BINE ţintit și orchestrat. 

Ce se mai aude cu Casa Unirea? De când Petre Daea și Mircea Coșea au dispărut 
din peisajul public nu se mai aude nimic. Slugoii globaliști de la București au ucis 
această idee la comanda stăpânilor lor de la Bruxelles? 

Este nevoie urgentă măcar de o rețea exclusiv românească (dacă nu mai multe) 
cu produse exclusiv românești. Orice altceva nu este o alternativă la globalism. 
2. Există câteva rețele românești regionale (de ex. Unicarm, Darina, Anabella, 
etc.) DAR ele nu reprezintă CU ADEVĂRAT alternativa la globaliști. În primul rând 
pentru că majoritatea produselor sunt ACELEAȘI ca și în magazinele globaliste, 
cu foarte multă marfă de import. În al doilea rând, nimeni din aceste reţele nu 
face o selecție a produselor curate, sănătoase. Am intrat de curând într-un 
magazin Unicarm din simpatie pentru comerțul alternativ. Drăguţ, simpatic, 
unele preţuri foarte bune DAAAR am ajuns să citesc etichetele conservelor 
produse chiar de către Unicarm și mi s-a făcut lehamite. Păi dacă nici 
producătorii noștri autohtoni nu înţeleg KRIMA producerii de conserve pline de 
E-uri CUM cred ei că pot deveni o alternativă? 

Stimaţi patroni din comerțul alternativ și din producţia alimentară tradiţională, 
treziți-vă, uniţi-vă și începeţi să vă mișcaţi unitar și coerent ÎN SPRIJINUL 
consumatorilor, nu doar al profitului dvs. Oferiți-le o selecţie de produse curate, 
românești, tradiționale, la preţuri accesibile. Oferiți-le ALTCEVA decât jegul și 


gunoaiele otrăvite din magazinele globaliste. Sunt convins că în timp scurt 
succesul financiar va fi asigurat: veștile circulă repede între consumatori. AM 
VĂZUT povestea asta funcţionând în mai multe rânduri acolo unde trăiesc eu. 

